Diari Oficial de la Generalitat Valenciana


Sumari del DOGV 4086, del 14-09-2001 (2001/8747)

Notificació al senyor Vicente Galafate Caballero. Expedient número ESSANC/46/2001/0186.
---------------------------------------------------------------------------------------

### Dades del document

Número de DOGV
:   4086

Data del DOGV
:   14-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8747


Organisme emissor
:   Conselleria de Justícia i Administracions Públiques

Tipus de document
:   Anunci

Notificació al senyor Vicente Galafate Caballero. Expedient número ESSANC/46/2001/0186. [2001/Q8747]
  
De conformitat amb allò que ha acordat aquesta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, per mitjà del present edicte, es notifica al senyor Vicente Galafate Caballero, amb últim domicili conegut al calle de Lérida, 33, 6, de la localitat de Madrid, acord d'iniciació de data 6 de juny de 2001, dictat en l'expedient sancionador ESSANC/46/2001/0186, que s'està tramitant al Servei d'Espectacles i Establiments Públics:
  
«Vista la denúncia formulada per la unitat del Cos Nacional de Policia adscrita a la Comunitat Valenciana i realitzades les actuacions prèvies pertinents, de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, s'ha pogut comprovar la realització dels següents fets:
  
Que el passat 14 de març 2001, a les 12.50 hores, va ser sorprés vosté al voltant de la plaça de bous d'aquesta capital oferint entrades a les persones s'aproximaven a les taquilles. Una d'aquestes persones resultà ser E.Z.L.U., a qui va acompanyar a l'interior de la plaça de bous, on li va indicar on havia d'asseure's, i aquest va pagar per tres entrades deu mil pessetes, segons manifestacions efectuades per G.C.T.Z., les entrades eren per a abonats i estava prohibida la seua revenda.
  
Aquests fets poden constituir una infracció qualificada de greu, tipificada en l'article 22.d de la Llei 2/1991, d'Espectacles, Establiments Públics i Activitats Recreatives, i la seua sanció està determinada en l'article 26.b de la citada llei, el qual establix:
  
Les faltes greus se sancionaran amb multa en quantia de 100.001 a 1.000.000 de pessetes, suspensió d'autorització en matèria de locals o recintes, instal·lacions o serveis per termini no superior a sis mesos; en el present supòsit la sanció seria de 500.000 pessetes (3.005,06 euros).
  
Tot això sense perjuí del que resulte de la instrucció, l'òrgan competent per a la resolució del present expedient és el director general d'Interior, en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista del que disposen l'article 31 de la citada Llei 2/1991, de la Generalitat Valenciana; els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que establix el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra el senyor Vicente Galafate Caballero, per presumpta infracció de l'article 22.d de la Llei 2/1991, i se li comunica que d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat; en aquest cas es resoldrà el procediment amb la imposició de la sanció que procedisca.
  
Així mateix, s'acorda nomenar instructora i secretària de l'expedient sancionador, la senyora Amparo Renau Almela i la senyora M.ª Jesús Baño León, respectivament, als quals es notificarà en forma aquest nomenament, així com als inculpats, de conformitat amb el que establixen l'article 135 de la Llei 30/1992, de Règim Jurídic de les Administracions Públiques i del Procediment Administratiu Comú, i l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació, segons el que disposa els artículos 28 i 29 del la citada Llei 30/1992, Règim Jurídic de les Administracions Públiques i del Procediment Administratiu Comú.
  
En virtut del que establix l'article 16.1 del Reial Decret 1.398/1993, se li concedix un termini de 15 dies, comptats a partir de l'endemà a la notificació del present acord, perquè aporte quantes al·legacions, documents o informacions estime convenients, i se li comunica que si no efectua cap al·legació sobre el contingut de la iniciació del procediment en dit termini, el present acord podrà ser considerat proposta de resolució amb els efectes establits en els artículos 18 i 19 del Reial Decret 1.398/1993».
  
I perquè servisca de notificació a l'interessat mencionat anteriorment, s'expedix el present edicte.